CELEX: 32008R0833
Language: sl
Date: 2008-08-20 00:00:00
Title: Uredba Komisije (ES) št. 833/2008 z dne 20. avgusta 2008 o uvrstitvi določenega blaga v kombinirano nomenklaturo

23.8.2008   
            
            
               SL
            
            
               Uradni list Evropske unije
            
            
               L 225/3
            
         
      UREDBA KOMISIJE (ES) št. 833/2008
   z dne 20. avgusta 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 tabele iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene tabele.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, je uvrščeno v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. avgusta 2008
      
         
            Za Komisijo
         
         Olli REHN
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 360/2008 (UL L 111, 23.4.2008, str. 9).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Poimenovanje
               
               
                  Uvrstitev
                  (oznaka KN)
               
               
                  Razlogi
               
            
                  (1)
               
               
                  (2)
               
               
                  (3)
               
            
                  Nesestavljena kotna pršna kabina, sestavljena iz:
                  
                              —
                           
                           
                              plastične pršne kadi naslednjih dimenzij: 80 (širina) × 80 (globina) × 10 (višina) cm,
                           
                        
                              —
                           
                           
                              celotno ogrodje iz aluminija,
                           
                        
                              —
                           
                           
                              štiri steklene plošče v aluminijastih okvirih naslednjih dimenzij: 40 (širina) × 180 (višina) cm.
                           
                        Celotno ogrodje se pritrdi na pršno kad in pričvrsti na stene.
                  Dve stekleni plošči se uporabljata kot drsna vrata.
                  (Glej fotografijo) (1)
                  
               
               
                  3922 10 00
               
               
                  Uvrstitev opredeljujejo splošna pravila 1, 2(a), 3(b) in 6 za razlago kombinirane nomenklature ter besedilo oznak KN 3922 in 3922 10 00.
                  Izdelek je proizvod, ki je sestavljen iz različnih komponent in je predstavljen v razstavljenem stanju.
                  Komponenta, značilna za to pršno kabino, je plastična pršna kad, ker je osnova ogrodju kabine.
                  Zato je treba izdelek uvrstiti kot pršno kad pod tarifno podštevilko 3922 10 00.
               
            
         
      
         (1)  Sestavljen izdelek.